'હે રામ' ફિલ્મ પ્રથમ વાર જોઈ ત્યારે મારી ઉંમર ૧૭ વર્ષની હતી, એ પછી તો ઘણી વાર જોવાઈ અને અને ઘણા મિત્રોને એ જોવા કહ્યું પણ ખબર નહિ કોઈએ ખાસ કઈ દિલચસ્પી બતાવી નહિ. છેલ્લા ૧૨ વર્ષ થી જ્યારે પણ ફિલ્મની ચર્ચા થાય ત્યારે આ ફિલ્મ જોવાની ભલામણ કરું છું. ફિલ્મી ચેનલ પર આ ફિલ્મ ઘણી ઓછી બતાવવામાં આવે છે, જ્યારે પણ આવે ત્યારે જોઉં છું અને ઘરના લોકો કંટાળે છે. થીયેટરમાં જોવાનો તો સવાલ જ નથી કારણકે પ્રથમ વાર લાગી ત્યારે જ અમારે ત્યાં માત્ર બે દિવસમાં ઉતારી લેવામાં આવી હતી. પહેલા જ દિવસે બીજા શો માં ગણ્યા ગાંઠ્યા પ્રેક્ષકો હતા અને ઈન્ટરવલ પછી અડધા થઇ ગયા હતા. અને અત્યારે બજારમાં જે સી ડી અને ડી વી ડી મળે છે તેમાંથી 'અમુક' દ્રશ્યો ઉડી ગયા છે, 'કામુક' નહિ.